recursal/SuperWikiNEXT-32B huggingface dataset:
Repelent "Off"
**Repelent** (ak ide o látku, tak aj:  **repelentná látka**) je chemický (v širšom význame aj mechanický) ochranný prostriedok na odpudzovanie živočíšnych (v širšom zmysle aj iných) organizmov v poľnohospodárstve a lesníctve (t.j. škodcov) a pri ochrane človeka a domácich zvierat. Podľa druhu organizmu môže ísť o repelent hmyzu, iných článkonožcov (napr. kliešťov, pavúkov), hlodavcov, väčšej zveri a pod. a podľa pôvodu o syntetický alebo prirodzený repelent. Repelent na ochranu človeka a domácich zvierat má obyčajne podobu spreja.

Repelent hmyzu
--------------

Repelent hmyzu je spravidla látka nanášaná na kožu, odev alebo iný povrch, ktorá odpudzuje hmyz od pokožky ľudí. Pomáha okrem iného pri ochrane proti nákaze chorobami prenášanými hmyzom, ako sú napr. malária, západonílska horúčka, horúčka dengue, lymská borelióza atď. Najčastejšie hmyzie prenášače - vektory chorôb sú blchy, muchy a komáre.

Niektoré repelenty hmyzu sú insekticídy, ale väčšina len hmyz odpudzuje. 

Moderný typ repelentu je náplasť na šatách Kite Mosquito Patch, ktorá uvoľňuje do prostredia chemické látky, ktoré asi na 48 hodín urobia osobu pre komáre „neviditeľnou".

Referencie
----------

1. ↑  repelent. In:  *Technický slovník naučný 7 R-Š*. 1. vyd. Praha : Encyklopedický dům, 2004. 546 s. ISBN 80-86044-25-4. S. 90.
2. ↑  repelenty. In: BÍNA, Jaroslav, et al. *Malá encyklopédia chémie*. 3. vyd. Bratislava : Obzor, 1981. 816 s. (Malé encyklopédie vydavateľstva Obzor.) S. 592.
3. ↑  repelent. In:  *Slovník cudzích slov : akademický*. 2. dopl. a upr. slovenské vyd. Bratislava : Slovenské pedagogické nakladateľstvo, 2005. 1054 s. Dostupné online. ISBN 80-10-00381-6.

Iné projekty
------------

Commons
* Spolupracuj na Commons Commons ponúka multimediálne súbory na tému **Repelent**

Zdroj
-----

*Tento článok je čiastočný alebo úplný preklad článku Insect repellent na anglickej Wikipédii.*

  



|  |  |
| --- | --- |
| Portal | Chemický portál |
**Pásmová choroba** (anglicky **jet lag**), v medicíne označovaná ako desynchronóza (lat. desynchronosis), označuje komplikácie spôsobené narušením biorytmu z dôvodu rýchleho prekonania viacerých (spravidla 3 a viac) časových pásiem pri dlhších cestách lietadlom. Komplikácie sa najčastejšie prejavujú formou únavy, bolesťami hlavy a poruchami spánku, no môže sa prejaviť i krátkodobá nespavosť či spánková obrna. Tento stav môže trvať niekoľko dní, až pokým sa človek plne neaklimatizuje na nové časové pásmo. Mierna forma pásmovej choroby sa môže objaviť i pri zmene letného a zimného času.

Príznaky
--------

Príznaky pásmovej choroby sú rôznorodé v závislosti od počtu prekonaných časových pásiem, časti dňa či osobnej kondície.

* poruchy spánku. Pri cestovaní smerom na východ má človek najčastejšie problém zaspať, naopak, pri cestách na západ sa budí skoro ráno.
* únava
* dezorientácia
* nevoľnosť
* bolesti hlavy
* dehydratácia a poruchy trávenia
* podráždenosť

Pozri aj
--------

* kinetóza = cestovná nevoľnosť ("morská choroba", lietadlová nevoľnosť)
* horská choroba

Referencie
----------

1. 1 2  WATERHOUSE, Jim; REILLY, Thomas; ATKINSON, Greg, Edwards *Jet lag: Trends and coping strategies* [online]. The Lancet, 2007-3-21, [cit. 2013-12-28]. Dostupné online. DOI:10.1016/S0140-6736(07)60529-7 (po anglicky)

Zdroj
-----

*Tento článok je čiastočný alebo úplný preklad článku Pásmová\_nemoc na českej Wikipédii.*
Jenson Button v kvalifikácii na Grand Prix USA 2005
**B.A.R** (**British American Racing**) bola stajňa monopostov Formuly 1, ktorá v šampionáte pôsobila od roku 1999 do roku 2005. Vznikla kúpou stajne Tyrrell. V prvom roku využívala motory Supertec, v následujúcich rokoch motory Honda.

Pretekárska stajňa bola pomenovaná po americkej tabakovej firme British American Tobacco, ktorá na monopostoch propagovala značku cigariet Lucky Strike. V polovici decembra roku 2004 kúpila 45% stajne firma Honda, od roku 2006 ju prevzala úplne a začala jazdiť pod svojou vlastnou značkou Honda Racing, v roku 2009 sa stajňa volala Brawn GP, od roku 2010 Mercedes GP.

Stajňa sídlila v meste Brackley v Veľkej Británii. Vedúcimi tímu boli Craig Pollock, David Richards a Nick Fry. Stajňa debutovala vo Formule 1 na Grand Prix Austrálie 1999 a posledné preteky odjazdila na Grand Prix Číny 2005. 

B.A.R. celkom absolvovala 118 pretekov, v ktorých najväčším úspechom bolo 2x Pole position. Dohromady jazdci stajne nazbierali 227 bodov.

Zdroje
------

*Tento článok je čiastočný alebo úplný preklad článku British American Racing na českej Wikipédii.*

Externé odkazy
--------------

* Oficiálne stránky
**Kriannios** (starogr. *Κριάννιος* – *Kriannios*) bol v starovekom Grécku olympijský víťaz v behu ťažkoodencov.

Kriannios z Élidy zvíťazil na starovekých olympijských hrách v behu ťažkoodencov. Dátum týchto hier je neznámy. Beh ťažkoodencov (*hoplitodromos*) zaradili do programu na 65. olympijských hrách v roku 520 pred Kr.. Prvým víťazom tejto disciplíny bol Damaretos z Héraie. Hoplitodromos bol športom pre dospelých mužov, ktorí už prešli vojenským výcvikom. Súťažiaci v Olympii bežali so štítom a prilbou (bez meča) na vzdialenosť dvoch alebo štyroch stadií, t. j. 384,5 resp. 769 metrov.

Staroveký autor Pausanias zaznamenal, že socha élidskeho Kriannia stála v olympijskej *Altide*. Pausanias o tom uvádza: „*To sú teda pamätníky, ktoré si predovšetkým zasluhujú zmienky, ak sa návštevník uberá označenou cestou. Ak by si ale chcel ísť od Leónidovej budovy k veľkému oltáru vpravo, nájdeš tieto pamätníky: je tu socha tenedského Démokrata a élidského Kriannia, tento dosiahol víťazstvo za beh v zbroji, Démokrates v zápasení mužov. Jeho sochu vytvoril milétsky Dionysikles, Krianniovu Macedónčan Lysos."*. Doba Kriannia a umelcov Dionysiklea a Lysa nie je známa.

Referencie a bibliografia
-------------------------

1. 1 2 3 4  Pausanias, *Periégésis tés Hellados*, 6,17,1.
2. 1 2  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 573 vysvětlivky.
3. ↑  Eusebios, *Kronika* 2,193.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 248.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 114.

Pozri aj
--------

* Zoznam olympijských víťazov staroveku
Ampicilín
Ampicilín alebo **kyselina 7-(2-amino-2-fenyl-acetyl)amino-3,3-dimetyl-6-oxo-2-tia-5-azabicyklo[3.2.0]heptán-4-karboxylová** je beta-laktámové antibiotikum ktoré je využívané bežne na liečbu bakteriálnych infekcií od roku 1961. Je členom rodiny aminopenicilínov a je približne ekvivalentný amoxicilínu, čo sa týka spektra účinnosti a aktivity. Niekedy môže vyvolať nealergické reakcie v rozsahu od vyrážky (napr. u pacientov s mononukleózou) až po život ohrozujúce anafylaktické reakcie.

Mechanizmus účinku
------------------

Ako predstaviteľ betalaktámových antibiotík penicilínovej skupiny je ampicilín schopný prenikať do gram-pozitívnych a niektorých gram-negatívnych baktérií. Od penicilínu sa líši prítomnosťou aminoskupiny. Táto aminoskupina mu uľahčuje prenikať cez vonkajšiu membránu gram-negatívnych baktérií. Ampicilín je kompetitívny inhibítor enzýmu transpeptidáza. Transpeptidáza je pre baktérie nenahraditeľná pri tvorbe bunkovej steny. Inhibuje tretie (finálne) štádium syntézy bakteriálne bunkovej steny, čím v konečnom dôsledku spôsobuje rozpad bunky.

Indikácie
---------

Ampicilín je blízko príbuzný inému predstaviteľovi penicilínových antibiotík, amoxicilínu a obidva sú používané na liečbu infekcií močových ciest, zápalov stredného ucha, zápalov pľúc bez komplikácií, Haemophilus influenzae, Listeria meningitis a salmonelóz. Je používaný spolu s flukloxacínom v kombinovanom antibiotiku co-fluampicil na liečbu cellulitis (infekcie hlbokého podkožného tkaniva), ďalej na pokrytie streptokokových infekcií skupiny A, kým flukloxacín pôsobí proti baktériám Streptococcus aureus. Znepokojujúce je množstvo baktérií, ktoré získali rezistenciu na ampicilín, čo si vyžiadalo kombinačnú terapiu alebo využitie iných antibiotík.
Všetky pseudomonády a väčšina kmeňov klebsiel a aerobakterov sú pokladané za rezistentné.

### Ďalšie indikácie

* Brušný týfus (liekom prvej voľby je chloramfenikol)

Využitie vo výskume
-------------------

Ampicilín je v molekulárej biológii často využívaný ako selektívny indikátor prijímania génov (napr. plazmidov) baktériami (napr. E.coli). Gén, ktorý má byť prijatý baktériou je napojený na gén ampicilínovej rezistencie (v prípade E.coli zvyčajne bla (TEM-1) gén, ktorý kóduje betalaktamázu).Baktérie, ktoré boli vystavené takémuto kombinovanému génu sú následne inkubované na pôde obsahujúcej ampicilín (50-100mg/L). Len baktérie, ktoré prijali kombinovaný gén získajú rezistenciu na ampicilín a teda obsahujú aj cieľový gén.  Ampicilín predstavuje biely prášok s jemne žltým nádychom, rozpustný vo vode (50mg/ml).

Referencie
----------

1. 1 2   *AHFS DRUG INFORMATION® 2006*. 2006 ed. vyd. [s.l.] : American Society of Health-System Pharmacists, 2006.
2. ↑    *Mosby's Drug Consult 2006*. 16 ed. vyd. [s.l.] : Mosby, Inc. 2006.
**Chennai Open 2008** bol tenisový turnaj mužov, ktorý sa konal v dňoch od 31. decembra 2007 do 7. januára 2008 na otvorených dvorcoch s tvrdým povrchom v meste Chennai. Titul v dvojhre získal Rus Michail Južnyj, ktorý vo finále porazil Španiela Rafaela Nadala. Bol to jeho štvrtý titul v dvojhre na okruhu ATP. Titul vo štvorhre získal thajský pár Sančai Ratiwatana, Sončat Ratiwatana, ktorý vo finále porazil cypersko-francúzsky pár Marcos Baghdatis, Marc Gicquel. Bol to ich druhý titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Chennai Open 2008*
**Rusko Michail Južnyj** vs. Španielsko Rafael Nadal 6-0 6-1

### Štvorhra mužov

*Bližšie informácie v hlavnom článku: Mužská štvorhra na Chennai Open 2008*
**Thajsko Sančai Ratiwatana / Thajsko Sončat Ratiwatana** vs. Cyprus Marcos Baghdatis / Francúzsko Marc Gicquel 6-4 7-5

Externé odkazy
--------------

* Oficiálne stránky turnaja

| * z
* d
* u
Turnaje v Chennai |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
Schéma amplitúdovej a frekvenčnej modulácie
**Amplitúdová modulácia** (skratka **AM**) patrí medzi jednoduché spojité modulácie. V závislosti na zmene modulačného signálu sa mení amplitúda nosného signálu. Frekvencia a ani fáza nosnej sa u tejto modulácie nemení.

Historicky je to najstarší druh modulácie. Začala sa používať pri experimentoch s rádiovým vysielaním už v roku 1900. Klasická amplitúdová modulácia obsahuje nosnú vlnu a dve (súčtové a rozdielové) postranné pásma (DSB – *Dual Side Band*). Z rôznych dôvodov sa niekedy niektoré z týchto zložiek odstraňujú a tak vznikajú modulácie s jedným postranným pásmom (SSB – *Single Side Band*), alebo s potlačenou, alebo aspoň redukovanou nosnou (SC – *Suppresed Carrier*, alebo RC – *Reduced Carrier*).

Referencie
----------

1. ↑  GLADIŠOVÁ, Iveta; MIHALÍK, Ján. *Modulované signály*. 1. vyd. Košice : Technická univerzita v Košiciach, 2016. Dostupné online. ISBN 978-80-553-2442-5. S. 7 – 13.

Iné projekty
------------

Commons
* Spolupracuj na Commons Commons ponúka multimediálne súbory na tému **Amplitúdová modulácia**

  


| * z
* d
* u
Druhy modulácie |
| --- |
| Spojite modulované harmonické signály | 
* AM
* FM
* PM

 |
| Nespojite modulované (kľúčované)harmonické signály | 
* ASK
* FSK
* PSK
* APSK
* DPSK
* QPSK
* MSK
* GMSK
* QAM

 |
| Spojite modulované pulzné signály | 
* PAM
* PWM
* PPM

 |
| Nespojite modulované (kvantované)pulzné signály | 
* PCM
* ΣΔM

 |
| Pozri aj | 
* linkový kód
* modulátor
* demodulátor
* modem
* multiplex
* TDM
* FDM
* OFDM

 |
**Chennai Open 2005** bol tenisový turnaj mužov, ktorý sa konal v dňoch od 3. do 10. januára 2005 na otvorených dvorcoch s tvrdým povrchom v meste Chennai. Titul v dvojhre obhájil Španiel Carlos Moyà, ktorý vo finále porazil Paradorna Srichaphana z Thajska. Bol to jeho 18. titul v dvojhre na okruhu ATP. Titul vo štvorhre získali Jan-sun Lu, Rainer Schüttler, ktorí vo finále porazili indicko-švédsky pár Maheš Bhupáthí, Jonas Björkman. Pre Schüttlera to bol druhý titul vo štvorhre na okruhu ATP, pre Lua to bol 14. titul.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Chennai Open 2005*
**Španielsko Carlos Moyà** vs. Thajsko Paradorn Srichaphan 3-6 6-4 7-6(5)

### Štvorhra mužov

*Bližšie informácie v hlavnom článku: Mužská štvorhra na Chennai Open 2005*
**Čínsky Tchaj-pej Jan-sun Lu / Nemecko Rainer Schüttler** vs. India Maheš Bhupáthí / Švédsko Jonas Björkman 7-5 4-6 7-6(4)

Externé odkazy
--------------

* Oficiálne stránky turnaja

| * z
* d
* u
Turnaje v Chennai |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
Pohľad na kozmodróm Ťiou-čchüan v roku 2018
Montážna budova pre rakety
**Ťiou-čchüan** (pinyin: Jiuquan) je najstaršia čínska raketová základňa, ktorá bola vybudovaná roku 1956 a pre kozmonautiku prestavaná v roku 1969. V medzinárodnom systéme označovania má pridelený znak CH. Základňa bola vybudovaná v nadmorskej výške približne 1000 m. n. m. v púšti Vnútorného Mongolska.

Pomenovanie
-----------

Kozmodróm sa tiež nazýval Šuang-Čcheng-cu podľa blízkeho rovnomenného mesta v provincii Ganzu. Oficiálny čínsky názov je v slovenskom prepise **Ťiou-čchüan Wej-sing Fa-še Čung-sin**, v anglickom **Jiuquan Weixing Fashe Zhongxin**, oficiálna anglická verzia názvu je **Jiuquan Satellite Launch Center**.

Využitie
--------

Stavba raketovej základne začala 1. júna 1956. V roku 1960 z tejto základne štartovali ruské balistické rakety R-2. Dňa 27. októbra 1966 odtiaľ vypustili prototyp riadenej strely s jadrovou hlavicou. V roku 1969 bola základňa upravená pre štarty rakiet so satelitmi. Boli vybudované dve štartovacie rampy s jednou spoločnou otočnou vežou. 1. novembra 1969 tu bol uskutočnený prvý, vtedy neúspešný, štart prvej čínskej rakety CZ-1 (tiež Čchang Čeng, resp. Chang-Zheng). Opakovaný pokus 24. apríla 1970 sa podaril, nová CZ-1 vyniesla na obežnú dráhu Zeme prvú čínsku družicu China-1 (tiež Čína-1, alebo Mao-1). Odtiaľ štartovali aj ďalšie čínske družice tohto mena.. V roku 1974 tu bola vypustená nová raketa CZ-2 a v roku 1999 bola postavená tretia rampa pre raketový nosič Čchang-čeng 2F (tiež Chang Zheng 2F) určený pre pilotované lety.

Referencie
----------

*Tento článok je čiastočný alebo úplný preklad článku Ťiou-čchüan na českej Wikipédii (číslo revízie nebolo určené).*

1. ↑  TOUFAR, Pavel; BALOUS, Miroslav. *Cesty ku hviezdam*. Praha : Albatros, 1976. 13-767-76. Kapitola Čína 1 a Čína 2, s. 280-282.

Externé odkazy
--------------


|  |  |
| --- | --- |
| Portal | Kozmonautický portál |

Súradnice: 40° 57' 28" s.š. 100° 17' 30" v.d.

* Kozmodróm na MEK (po česky)
* Kozmodróm na Space40 (po česky)

| * z
* d
* u
Kozmodrómy |
| --- |
| Ázia | Čína - **CNSA**: Ťiou-čchüan • Tchaj-jüan • Si-čchang • Wen-čchang ♦ India - **ISRO**: SDSC • VSSC • TERLS ♦ Irán - **ISA**: Semnan ♦ Izrael - **ISA**: Palmachim ♦ Japonsko - **JAXA**: Tanegašima • Učinura ♦ Kazachstan - **RKA**: Bajkonur ♦ Severná Kórea - **KCST**: Tonghae • Tongch'ang-dong ♦ Pakistan - **SUPARCO**: Sonmiani • Rusko - **RKA**: Dombarovskij • Vostočnyj ♦ Južná Kórea - **KARI**: Naro |  |
| Európa | Rusko - **RKA**: Kapustin Jar • Pleseck • Švédsko - **SSC**: Esrange |
| Severná Amerika | Kanada - **CAF**, **CSA**: Fort Churchill ♦ USA - **NASA**: KSC • Wallops ♦ USA - **DoD**: Cape Canaveral • Vandenberg ♦ USA - Súkromné: Corn Ranch • Kodiak Launch Complex • Mid-Atlantic Regional Spaceport • Mojave Airport & Spaceport • Oklahoma Spaceport • Spaceport America • SpaceX Starbase |
| Južná Amerika | Brazília - **FAB**, **AEB**: Barrier of Hell Launch Center • Alcântara Launch Center ♦ Francúzsko - **ESA**, **CNES**: Guyanské stredisko pre vesmír |
| Pacifik | Marshallove osgtrovy - **DoD**: Reagan Test Site Mobile - Súkromné: Ocean Odyssey |
**Major label** je v hudobnom priemysle značka, ktorá patrí jednému z kapitálovo najsilnejších a svetový trh ovládajúcich hudobných vydavateľstiev. Ako protiklad tohto označenia býva používaný výraz *independent label*, ktorého majiteľom je nezávislé vydavateľstvo.

V súčasnosti existujú tri veľké hudobné vydavateľstvá, ktoré ovládajú asi 80 percent svetového hudobného priemyslu. Sú to Universal Music Group, Sony BMG a Warner Music Group. Produkcia týchto nakladateľstiev sa ďalej delí na hlavné a vedľajšie *značky* (*labely*). Napríklad BMG Entertainment má cez 200 vedľajších značiek. Vzhľadom na neustále prelievanie vedľajších značiek medzi major labely, zakladanie nových a rušenie neúspešných, je veľmi ťažké sa v nich orientovať.

Vývoj
-----

Major labely v rokoch 1988 – 1998 (veľká šestka)
1. Warner Music Group
2. EMI
3. Sony Music (známa ako CBS Records až do januára 1991, potom sa premenovalo na Sony Music thereafter)
4. BMG Music
5. Universal Music Group
6. Polygram

Major labely v rokoch 1998 – 2004 (veľká päťka)
1. Warner Music Group
2. EMI
3. Sony Music
4. BMG Music
5. Universal Music Group (Polygram bol pohltený UMG)

Major labely v rokoch 2004 – 2008 (veľká štvorka)
1. Warner Music Group
2. EMI
3. Sony BMG (Sony a BMG sa zlúčili)
4. Universal Music Group

Major labely v rokoch 2008 – 2011 (veľká štvorka)
1. Sony Music Entertainment
2. EMI Group
3. Warner Music Group
4. Universal Music Group

Major labely od roku 2011, (veľká trojka)
1. Sony Music Entertainment
2. Warner Music Group
3. Universal Music Group (EMI bola pohltená UMG)

Zoznam major labelov
--------------------

Zoznam nie je úplný a poskytuje len nezákladnější prehľad. Sú uvedené len hlavné značky, vedľajšie značky nie sú v zozname uvedené.

* **Vivendi Universal**: Universal Music Group, EMI Group, MCA Records, Motown, Geffen, Lost Highway, Polydor, Island, Def Jam
* **Time Warner**: Warner Music Group, Atlantic, Rhino, Elektra, Sire, Reprise, WEA
* **Sony BMG Music Entertainment**: Sony Music, Columbia, Epic, CBS, BMG, Arista Records, RCA

Zdroj
-----

*Tento článok je čiastočný alebo úplný preklad článku Major label na českej Wikipédii.*
*Bard* (cca 1817), John Martin
**Bard**, často prekladaný ako básnik a spevák.

Ich úloha v keltskej spoločnosti bola oveľa širšia. Bard bol vysoko vzdelaný v oblasti rétoriky, lingvistiky, umenia a mytológie. Ich pozícia sa viac blížila ku kňazovi, než k zabávačovi. Bardi boli po druidoch druhí najviac vážení z takzvaného *Aes Dana* (učený ľud). Ich politická pozícia bola vždy neutrálna, nemiešali sa do sporov. Bardi boli oprávnení pohybovať sa medzi kráľovstvami aj v čase vojny a nikto ich nesmel zastaviť.

Bardi vo svojej pamäti uchovávali spevy, piesne a básne o bohoch, hrdinoch a kráľoch. Ich umelecký prednes bol veľmi kvalitný a popularita bardov často presahovala hranice krajiny. Ich výtvory dokonca zbierali mnísi.

Stať sa bardom pritom nebolo vôbec jednoduché. Pod vedením majstra sa žiak - mabinog, vzdelával až 12 rokov. Za ten čas mal presne stanovené koľko veršov musí vytvoriť a koľko sa ich musí naučiť naspamäť. Metódy na prebudenie inšpirácie boli často dosť drastické - samota a pôst, znehybnenie tela na niekoľko hodín a podobne. Melódie bardov vraj mali priam zázračný účinok, vedeli potešiť srdce, uzdravovať alebo aj vyburcovať do nepríčetnosti. Bard však nie je tak celkom iba keltskou záležitosťou. S ekvivalentom barda sa stretávame aj u Germánov (konkrétne Vikingov), kde bol nazývaný skald, alebo aj u Slovanov kde sa volal guslar (oblasť bývalej Juhoslávie), skazitel (Rusko a Ukrajina) alebo igric (Slovensko a Česko).
**Brian mac Cennétig** alebo **Brian Bóruma** alebo  **Brian Boru** (\* okolo roku 941 – † 23. apríl 1014 pri Clontarfe), bol v rokoch 1002 – 1014 írsky veľkráľ. Pochádzal z rodu Dál Cais. 

Roku 976 získal vládu v Munsteri, tiež si podrobil Connacht a Leinster a roku 1002 sa po dohode s doterajším veľkráľom Maelom Sechnaillpm stal Veľkráľom Írska. V nasledujúcich rokoch sa Boru staral o konsolidáciu svojich pozícií a centralizáciu Írska, preto podporoval cirkev v Írsku, predovšetkým cirkevný primát biskupov z Armagh nad celým ostrovom. Leinster a Dublin však Briana nerešpektovali a tak sa ich vydal roku 1014 definitívne pokoriť. V bitke pri Clontarfe v Dublinskom zálive porazil spojené vojsko vzbúreného Leinsteru a dublinských Vikingov, v boji však sám zahynul. Dôsledkom Boruovho víťazstva bolo síce zlikvidovanie vikingskej vojenské aktivity na ostrove, ale žiadnemu z následníkov sa nepodarilo zopakovať jeho úspech.

Zdroje
------

*Tento článok je čiastočný alebo úplný preklad článku Brian Bóruma na českej Wikipédii.*

Autoritné údaje: * BnF: 167494667
* GND: 14238612X
* ISNI: 0000 0001 0132 8217
* LCCN: n79125189
* VIAF: 5395147270560835700001
* WorldCat: lccn-n79125189
**Nontronit** je minerál kryštalizujúci v monoklinickej sústave, chemicky zložitý kremičitan vápenato-železitý - (Ca0,5,Na)0,3Fe3+2(Si,Al)4O10(OH)2·nH2O, patriaci do skupiny smektitových ílových minerálov.

Charakteristika
---------------

Vytvára najčastejšie zemité, skrytokryštalické agregáty, zriedkavejšie sa vyskytuje v celistvých masách. Má zelenú, žltozelenú alebo hnedozelenú farbu, vryp nontronitu je svetlozelený. Lesk kyprých odrôd je matný, celistvé masy majú lesk voskový.

Vznik
-----

Nontronit vzniká pri exogénnych pochodoch pri zvetraní hornín bohatých na železo a horčík, najmä bázických vyvrelých hornín. Typický je pri zvetrávaní biotitu a bazaltov. Častý je pri hydrotermálnej metamorfóze oceánskeho dna.

Poznávanie
----------

V produktoch zvetrania môžeme predpokladať prítomnosť nontronitu podľa zemitých agregátov zelenkavožltej alebo zelenej farby. Rozkladá sa v kyseline chlorovodíkovej a zanecháva rôsolovitý zvyšok.

Výskyty na Slovensku
--------------------

Badín (Banská Bystrica okres), Kecerovský Lipovec (pri: Košiciach), Sampor a Veľká Lúka (pri: Sliači, Zvolen okres), Sitnianska Lehôtka (pri: Krupine, Zvolen okres).

Iné projekty
------------

Commons
* Spolupracuj na Commons Commons ponúka multimediálne súbory na tému **Nontronit**

Externé odkazy
--------------

* Mineraly.sk – zdroj, z ktorého (pôvodne) čerpal tento článok.
* Nontronit na www.mindat.org
**Jonathan Nolan** (\* 1976, Londýn, Anglicko) je britský scenárista, televízny producent, režisér a autor. Je tvorcom sci-fi seriálov *Lovec zločincov* (2011–2016) a *Westworld* (2011–súčasnosť). Podieľal sa aj na viacerých filmoch svojho brata Christophera Nolana.

Kariéra
-------

Nolanovu poviedku *Memento Mori* použil jeho brat Christopher Nolan ako podklad pre svoj film *Memento*, ktorý bol nominovaný na Oscara za najlepší originálny scenár.

Bratia napísali spolu scenáre k filmom *Dokonalý trik*, *Temný rytier*, *Návrat Temného rytiera* a *Interstellar*.

Od 22. septembra 2011 sa začal vysielať prvý Nolanov seriál *Lovec zločincov*. Dočkal sa piatich sérií a vysielal sa do 21. júna 2016. Výkonným producentom seriálu bol aj J. J. Abrams.

Od 2. októbra 2016 vysiela HBO Nolanov seriál *Westworld*, inšpirovaný rovnomenným filmom z roku 1973. Na seriáli spolupracuje so svojou manželkou Lisou Joy a J. J. Abramsom.

Filmografia
-----------

| Rok | Názov | Poznámka |
| --- | --- | --- |
| 2006 | *Dokonalý trik* | Scenár spolu s Christopherom Nolanom |
| 2008 | *Temný rytier* | Scenár spolu s Christopherom Nolanom a Davidom S. Goyerom |
| 2011–2016 | *Lovec zločincov* | Režisér (1x), scenár (9x), výkonný producent |
| 2012 | *Návrat Temného rytiera* | Scenár spolu s Christopherom Nolanom a Davidom S. Goyerom |
| 2014 | *Interstellar* | Scenár spolu s Christopherom Nolanom |
| 2016–súčasnosť | *Westworld* | Režisér (3x), scenár (12x), výkonný producent |

Referencie
----------

1. ↑

Externé odkazy
--------------

* Jonathan Nolan v Česko-Slovenskej filmovej databáze
* Jonathan Nolan v Internet Movie Database (po anglicky)

Autoritné údaje: * BnF: 14124932c
* GND: 1026809401
* ISNI: 0000 0000 7840 2246
* LCCN: no2002006552
* NK ČR: xx0062917
* VIAF: 22349626
* WorldCat: lccn-no2002006552
Symbol rozcestia O iných významoch výrazu *Kasba* pozri *Kasba (rozlišovacia stránka)*.Historické kasby v ksare Aït Benhaddou v Maroku sú lokalitou svetového dedičstva, Maroko
**Kasba** (arab. القصبة‎ – *al-kasba*) je typ opevneného hradu alebo citadely v islamskej architektúre, najmä v severoafrických horských dedinách a mestách. Zvyčajne sa jedná o pravidelný a pravouhlý pôdorys s nárožnými vežami a vonkajšie steny nemajú okná. Kasba je postavená zo zmesi hliny, pálených alebo nepálených tehál či tesaného kameňa. Slúžili ako obydlie a úkryt pre rodinu celú rodinu aj so služobníctvom a otrokmi. Kasba bola symbolom moci a bohatstva.

Vo väčších sídlach alebo mestách tvorili rozľahlé kasby viacerých rodín systém opevneného centra, ktoré sa mohlo rozrásť na celú medinu, takže kasba môže byť synonymom pre historické centrum. Na vidieku boli kasby centrálnou budovou alebo systémom budov v strede priľahlej opevnenej dediny, ktorá sa nazýva arabsky *ksar* alebo berbersky *ighrem*.

Galéria
-------

* Historická kasba v pohorí Atlas, MarokoHistorická kasba v pohorí Atlas, Maroko
* Kasba v Súse, TuniskoKasba v Súse, Tunisko

Referencie
----------

1. ↑  kasba In:  *Encyclopaedia Beliana* [online]. Bratislava: Encyklopedický ústav Slovenskej akadémie vied, [cit. 2020-06-07]. Dostupné online. ISBN 978-80-89524-30-3.

Iné projekty
------------

Commons
* Spolupracuj na Commons Commons ponúka multimediálne súbory na tému **Kasba**

Externé odkazy
--------------

* "Old stone towers in Asir village - Saudi Arabia."
* "Tower in Rijal Alma village - Saudi Arabia."
* "Marble Village of Dhee Ayn."
* "Images from Saudi Arabia – Rock House Sealed with Mud – Ancient Watch Tower."

Zdroj
-----

* *Tento článok je čiastočný alebo úplný preklad článkov Kasba na českej Wikipédii a Kasbah na francúzskej Wikipédii.*
Jonathan Stroud (2016)
**Jonathan Anthony Stroud** (\* 27. október 1970, Bedford, Anglicko) je anglický spisovateľ, autor fantasy kníh, hlavne pre deti a mládež.

Biografia
---------

Narodil sa v roku 1970 v Bedforde, v Anglicku. Svoje prvé príbehy začal písať ako sedemročný. Potom ako doštudoval literatúru na Yorkskej univerzite, pracoval v Londýne ako editor detských kníh. V deväťdesiatych rokoch 20. storočia začal publikovať vlastné práce, ktoré rýchlo dosiahli úspechy.

V máji 1999, Stroud publikoval svoj prvý detský román, Planúci oheň, ktorý bol zároveň jeho prvou fantasy knihou.

Teraz žije v St. Albans, v Hertfordshire, so svojou dcérou Isabelle a ženou Ginou, ktorá je ilustrátorkou detských kníh.

Bibliografia
------------

Jeho najznámejšími knihami sú príbehy džina Bartimaea a taktiež séria Lockwood a spol.. Trilógia Bartemius sa skladá z kníh: Amulet zo Samarkandu, Golemovo oko a Ptolemaiova brána. Film Amulet zo Samarkandu by sa mal začať natáčať v roku 2009. Lockwood a spol. sa skladá z piatich častí: Škriekajúce schodisko, Šepkajúca lebka, The Hollow Boy (Bezduchý chlapec), The Creeping Shadow (Plížiaci sa Tieň) a The Empty Grave (Prázdny hrob). 

Zaujímavosťou je, že ako jeden z mála spisovateľov chodí často na svoje osobné fórum, kde si píše s čitateľmi.

Autoritné údaje: * BnF: 125616411
* GND: 128739142
* ISNI: 0000 0001 1229 8367
* LCCN: n95089839
* NK ČR: xx0032399
* VIAF: 19794872
* WorldCat: lccn-n95089839
**Kreón** (starogr. Κρέων – Kreón, lat. *Creon*) bol v gréckej mytológii kráľ v Tébach, jeho dcéra Megara bola prvou manželkou najväčšieho hrdinu Herakla.

Tébsky kráľ Kreón musel každoročne odvádzať sto volov orchomenskému kráľovi Erginovi, pretože bol ním porazený.

Trvalo to až dovtedy, kým sa Herakles odchádzajúci z Kithairónu, kde zabil strašného leva vracal do rodných Téb. Cestou stretol mužov, od ktorých sa dozvedel, že sú vyberačmi dani, ktoré musí kráľ Kreón odvádzať. Keďže sa mu to videlo nespravodlivé na mieste sa s nimi porátal. Odrezal im uši a nosy a poslal ich tam odkiaľ prišli. Tébania Herakla potom nadšene privítali, ale ich radosť dlho netrvala, lebo pred bránami Téb sa objavil Erginos s veľkým vojskom. Herakles prevzal velenie nad obranou mesta a Ergina porazil. Erginos musel následne za trest Tébanom vrátiť dvojnásobok toho čo si od nich vzal.

Kráľ Kreón dal z vďačnosti Heraklovi za manželku svoju najstaršiu dcéru Megaru. Herakles sa stal otcom troch detí a s Megarou žil šťastne niekoľko rokov. To sa ale nepáčilo bohyni Hére, ktorá ho nemala rada a zoslala na neho šialenstvo. Herakles potom v záchvate zabil svoje tri deti. Keď mu potom Héra vrátila zdravú myseľ, nešťastný Herakles Téby opustil.

Referencie
----------

1. 1 2 3 4 5  Apollodoros, *Kronika*, 2,4,11.

Literatúra
----------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
**Krino** alebo **Krinó** (starogr. *Κρινώ* – *Krino/iný prepis: Krinó*) je v gréckej mytológii družka líbyjského kráľa Danaa.

Krino bola družka líbyjského kráľa Danaa a matka jeho dcér, Kallidyky, Oimy, Kelainy a Hyperippy. Danaos mal päťdesiat dcér, dvanásť z nich mal so svojou manželkou Polyxou a ostatné s inými manželkami a družkami. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, otca poslúchli všetky a bohovia ich preto odsúdili na večný trest nosiť v podsvetí do deravého suda vodu.

Referencie a bibliografia
-------------------------

1. 1 2 3 4 5  Apollodoros, *Bibliotheca*, 2,1,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.
**Krieda** je usadená hornina, drobivý, pórovitý a slabo spevnený ekvivalent vápenca, vyznačujúci sa vysokým stupňom čistoty, s obsahom uhličitanu vápenatého až nad 90 %.

Vznik
-----

Mikrofotografia schránky riasy *Coccolithus pelagicus*, tvorenej diskovitými kokolitmi
Krieda vzniká rozpadom schránok mikroskopických morských organizmov. Najčastejšie ich tvoria odumreté planktonické foraminifery a hlavne kokolity (schránky rias radu *Coccolithophoridaea*) ale tiež aj iné organické zvyšky. Tieto organizmy mali pôvodne kalcitovú a nie aragonitovú schránku. Keďže kalcit je stabilný a nepodlieha v bežných pripovrchových podmienkach premenám, nedošlo k jej výraznejšej diagenetickej premene a v dôsledku platformného režimu nebola litifikovaná na vápenec

Najznámejšie súvrstvia kriedy vznikali v druhohorách a dali i pomenovanie jej najmladšiemu obdobiu kriede. Usadzovanie kriedy pokračovalo aj do spodného paleogénu. Krieda vznikala väčšinou v pomerne plytkých (epikontinentálnych) moriach, v hĺbkach do 300 m. Miestami krieda postupne prechádza do pieskovcov, ktoré tvorili okraje paniev. Hornina podobného zloženia sa môže vyzrážať v jazerách a je označovaná ako jazerná krieda.

V kriedach sa bežne nachádzajú rohovce a pazúriky. Sú to tmavé oválne útvary nepravidelného tvaru, ktoré vznikali vylúhovaním SiO2 hmôt v hornine kyselinou kremičitou a spätným vyzrážaním týchto roztokov na iných miestach, často okolo ihlíc skamenelých ježoviek. Môže tiež obsahovať vylúhovaný pyrit a ďalšie minerály. Niekedy sa v nej nachádza i prímes glaukonitu, ktorý ju môže zafarbiť do zelena.

Vlastnosti
----------

Krieda je nespevnená hornina, bielej alebo svetlo sivej farby. V porovnaní s ílmi, s ktorými často vyskytuje je viac odolná voči zosúvaniu a môže preto vytvárať strmé útesy. Takéto sa vyskytujú napr. v oblasti Doveru v prielive La Manche. Krieda je značne pórovitá a môže preto zadržiavať pomerne veľký objem podzemnej vody, môže byť teda prirodzeným zdrojom pitnej vody. Pórovitosť kriedy má význam aj pri vyhľadávaní ložísk ropy, pretože v jej póroch sa môžu hromadiť aj kvapalné uhľovodíky akými je aj ropa.

Využitie
--------

Krieda sa ťaží od praveku na rozličné účely. Používa sa na neutralizáciu kyslých pôd, ako plnidlo v chemickom priemysle. Využíva sa tiež na výrobu písacej kriedy.

Výskyt
------

Biele kriedové útesy pri Doveri
Krieda sa nachádza hlavne v slabo spevnených alebo nespevnených súboroch uhličitanov. Takéto sa nachádzajú v platformných oblastiach Západnej Európy, kde sa usadzovali hlavne vo vrchnej kriede a miestami aj spodnom paleogéne.

Krieda je známa najmä z hornín vrchnej kriedy Britských ostrovov, severného Francúzska ale aj Belgicka, Holandska, Dánska (Møns Klint) a Nemecka (Rujana).

Referencie
----------

1. ↑   *Křída (hornina)* [online]. geology.cz, 6.6.2009. Dostupné online.
2. 1 2  Mišík, M. Chlupáč, I. Cicha, I. 1984: *Historická a stratigrafická geológia.* Bratislava, 541 s.

Iné projekty
------------

Commons
* Spolupracuj na Commons Commons ponúka multimediálne súbory na tému **krieda**
James Tissot: Mojžiš a Jozue klaňajúci sa pred archou zmluvy
Kňazi obchádzajúci s archou zmluvy Jericho (18. storočie)
*Archa Zmluvy (s veľkým Z) je symbolický titul Panny Márie v Loretánskych litániách, pozri Panna Mária*
**Archa zmluvy** (zastarano **archa úmluvy**, zriedkavo **schránka zmluvy**, zriedkavo **archa svedectva**, skrátene **archa**) je prenosný svätostánok v podobe drevenej truhlice spomínaný v Biblii.

Výzor
-----

Podľa Biblie bola "dva a pol lakťa dlhá, poldruha lakťa široká a poldruha lakťa vysoká", pozostávala z akáciového dreva, zvnútra aj zvonka bola obložená zlatom, ozdobená bola lemovaním a na bokoch mala krúžky, do ktorých sa navliekali palice na jej nosenie. Mala pozlátený vrchnák (tzv. kapóret), na ktorom sa na oboch koncoch nachádzali cherubíni so zopätými krídlami, ktorí boli vytepaní zo zlata.

Obsah
-----

Podľa Biblie obsahovala dve kamenné tabule, na ktorých bolo vyrytých Desať Božích prikázaní. Tieto tabule boli prejavom Božej vôle aj zmluvy medzi ním a vyvoleným ľudom.

Podľa Nového zákona obsahovala vo vnútri aj Áronovu palicu a mannu, podľa Starého zákona však Áronova palica a mana boli uchovávané pri arche zmluvy.

Dejiny
------

Podľa Biblie archu zmluvy vyrobil umelecký remeselník Belálél na Boží príkaz daný Mojžišovi na vrchu Sinaj. Izraeliti ju nosili so sebou a odkladali do prenosnej svätyne (šiatra). 

Po dobytí Kanaánu bola uložená v Šíle, raz sa dostala do rúk Filištíncov, nakoniec ju kráľ Dávid preniesol do Jeruzalema na Sion. 

Šalamún (vládol v 10. stor. pred Kr.) postavil archu do jeruzalemského chrámu, ktorý dal vybudovať. Tu sa nachádzala až do zničenia Jeruzalema Nebukadnesarom II. (597 pred Kr.), kedy sa stratila. V druhom chráme sa už nenachádzala. Podľa židovských legiend je archa dodnes pod miestom jeruzalemského chrámu. Podľa inej legendy cisár Menelich, syn kráľa Šalamúna a kráľovnej zo Sáby, archu zmluvy priniesol do Etiópie.

Zdroje
------

1. ↑  SCHRÁNA SMLOUVY. In: DOUGLAS, J.D. ed. *Nový biblický slovník*. 2. vyd. Praha : Návrat domů, ©2009. 1243 s. ISBN 978-80-7255-193-4. S. 917 – 918.

* archa zmluvy. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 352.
* Olejár, Marián: archa zmluvy; Olejárova všeobecná encyklopédia, dostupné online
Jaspis
**Jaspis** je nepriehľadná odroda chalcedónu (SiO2).

Vlastnosti
----------

Jeho farba je veľmi premenlivá. Môže byť červený, zelený, hnedý aj čierny. Vryp má biely. Býva nepriehľadný, so skleným až matným leskom.

Vznik
-----

Vzniká v dutinách hornín rozličných typov, najmä v lávach. Veľká časť chalcedónu sa tvorí pri relatívne nízkych teplotách kryštalizáciou roztokov bohatých na oxid kremičitý. Môže však vznikať aj ako produkt dehydratácie opálu.

Poznávanie
----------

Chalcedón a teda aj jaspis má podobné vlastnosti ako opál, od ktorého sa predovšetkým odlišuje vyššou hustotou.

Výskyty na Slovensku
--------------------

Pomerne zriedkavý minerál. Sklené Teplice (lom asi 2 km za obcou pri ceste do Banskej Štiavnice),no jeho najväčší výskyt je priamo v Banskej Štiavnici v okolí už nečinnej,vyhasnutej sopky Kalvárie.

Referencie
----------

1. ↑  PELLANT, Chris. *Horniny a minerály*. 1. vyd. Bratislava : Ikar, 2005. 256 s. ISBN 80-551-1020-4.
2. ↑   *Jasper* [online]. mindat.org, [cit. 2020-01-30]. Dostupné online.

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Jaspis**
* Spolupracuj na Wikislovníku Wikislovník ponúka heslo ****Jaspis****

Externé odkazy
--------------

* Mineraly.sk – zdroj, z ktorého (pôvodne) čerpal tento článok.


|  |  |
| --- | --- |
| Portal | Portál vedy o Zemi |
Súradnice: 49°6′45″S 13°8′9″V﻿ / ﻿49,11250°S 13,13583°V﻿ / 49.11250; 13.13583

**Großer Arber**, česky: *Velký Javor* (1 456 m) je bavorský vrch a najvyšší vrchol celej Šumavy. Nachádza sa 5 kilometrov západne od Bayerisch Eisenstein.

Vrchol
------

Letecký pohľad na vrchol Veľkého Javora
Vrchol tvoria štyri skupiny skál: *Großer Arber*, *Bernstein*, *Richard Wagner-Spitze* a *Ostspitze*. V blízkosti hlavného vrcholu sú dve kruhové veže (televízny vysielač, radarová a meteorologická stanica) a kaplnka sv. Bartolomeja z roku 1956.

Chata
-----

Pôvodná chata bola postavená na severnom svahu 110 metrov pod vrcholom v roku 1885 železnorudným odborom Waldvereinom. Dnešná moderná horská chata s reštauráciou sa nachádza 60 metrov pod vrcholom.

Zjazdové lyžovanie
------------------

Veľký Javor je rajom lyžiarov. Nachádza sa tu zjazdársky areál *Arber Skigebiet*. K dispozícii je niekoľko zjazdových tratí všetkých obtiažnostných kategórií, čierne a červené zjazdovky majú homologizáciu FIS a sú tu usporiadúvané medzinárodné preteky. Pre dopravu lyžiarov slúži 6 vlekov a 1 sedačková lanovka. Prevažná časť zjazdových tratí je pokrytá snežnými kanónmi. Táto skutočnosť spolu s orientáciu zjazdoviek na severovýchod až severozápad zaručuje dobré snehové podmienky od decembra do apríla. Vleky sú v prevádzke za dobrých snehových podmienok denne 9 – 16 hod.

Iné projekty
------------

Commons
* Spolupracuj na Commons Commons ponúka multimediálne súbory na tému **Großer Arber**

Externé odkazy
--------------

* Stránka Arber Skigebiet (po nemecky)
**Egid Lehotský** (maď.Lehotzky Egyed de Király-Lehota) (\* 26. apríl 1822, Brezno – † 31. október 1894, Brezno) bol verejný činiteľ.

Rodina
------

* otec: Alexander Lehotský
* matka: Žofia Lehotská

Životopis
---------

Študoval na gymnáziu v Banskej Bystrici, právo na univerzite v Pešti. Statkár v Kráľovej Lehote a v Liptovskom Trnovci. V 60. rokoch politicky organizovaný v Deákovej strane, potom vo vládnej Liberálnej strane. V roku 1861, 1865, 1887 – 1892 poslanec uhorského snemu za volebný okres Brezno. Predseda správy výchovného ústavu v Slovenskej Ľupči, vydal správu o jeho činnosti.

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Záznam o narodení a krste v matrike záznam číslo 33 – evanjelická farnosť; pokrstený ako Egidius Daniel Lehotzky
* Záznam o úmrtí v matrike farnosti Brezno; záznam č. 50

Autoritné údaje: * PIM: PIM63092
* SNK: 168240
**Kreón** (starogr. Κρέων – Kreón, lat. *Creon*) je v gréckej mytológii syn Lykaitha, bol kráľ v Korinte.

Korintský kráľ Kreón syn Lykaitha poskytol útočisko Iásonovi, ktorý bol nútený utiecť z rodného Iólku. 

Iasón už predtým utiekol z Kolchidy, keď sa tam zmocnil zlatého rúna a na spiatočnej ceste sa oženil s Médeiou, ktorá mu pri tom pomohla. Oženil sa s ňou však skôr z vypočítavosti, lebo vedel, že mu ešte táto mocná čarodejnica môže byť neskôr užitočná. Bez nej by sa totiž Iásonovi nepodarilo zmocniť zlatého rúna a tiež uniknúť prenasledovateľom z Kolchidy. Zaľúbená Médeia, aby zdržala Kolchiďanov nechala dokonca zavraždiť aj svojho brata Apsyrta, len aby sa ich loď dostala až do Iasónovho rodného Iólku. V Iólku medzitým vládol kráľ Pelias, ale ten Iasónovi po príchode odmietol odovzdať vládu a preto ho Médeia pomocou kúziel a nevedomej pomoci jeho dcér pripravila o život. Tým však na seba privolala pomstu Peliovho syna Akasta a neostávalo jej nič iné len s Iasónom z Iólku utiecť.

Keď ich potom po dlhom putovaní korintský kráľ Kreón prijal, žili nejaký čas všetci v pokoji a Médeia porodila dvoch synov. Ale Iasón, ktorý predtým v rodnom Iólku prišiel o kráľovský trón, zatúžil získať trón v Korinte. Rozhodol sa preto oženiť s mladou Kreontovou dcérou Glaukou a tak získať nástupnícke právo. Kráľov súhlas mal, ale tento plán neprijala Médeia. Jej láska k Iasónovi sa v okamihu premenila na nenávisť a následne zahubila Glauku tak, že jej poslala nádherný plášť napustený smrteľným jedom. Jej otec Kreón, ktorý sa jej snažil pomôcť bol otrávený tým istým jedom, keď ju umierajúcu objímal. Potom Médeia dokonala svoje dielo a zabila aj svojich dvoch synov, aby Iasóna utrápila žiaľom.

Kreón, korintský kráľ, je známy predovšetkým z mýtov o Argonautoch. V niektorých verziách sa však nevyskytuje, v iných je jeho dcéra nazývaná Kreusa alebo Kreutis.

Referencie
----------

1. ↑  Diodoros, *Bibliotheca historia*, 4,53,3.
2. 1 2 3  Hyginus, *Fabulae*, 25.
3. ↑  Diodoros, *Bibliotheca historia*, 4,54,2.

Zdroje
------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
* *Tento článok je čiastočný alebo úplný preklad článku cs:Kreón na českej Wikipédii.*

Pozri aj
--------

* Zoznam vládcov Korintu
**Kreón** ( 2. pád *Kreonta*; starogr. Κρέων – Kreón, lat. *Creon*) je v gréckej mytológii syn Menoikea, bol tébsky kráľ.

Kreón, syn Menoikea z rodu Kadmovej „*dračej sejby*", sa stal kráľom v Tébach dokonca dvakrát. Prvý raz sa stal kráľom po smrti svojho švagra Laia, ale keď Oidipus zachránil Téby od obludnej Sfingy, vzdal sa trónu v prospech neho.

Po dlhých rokoch sa však Tébania dozvedeli, že Oidipus bol synom a neúmyselným vrahom kráľa Laia a dokonca sa oženil aj keď nevedomky, s vlastnou matkou Iokastou, a tak bol z krajiny vyhnaný a Kreón zasadol na trón druhýkrát. Najprv vládol spolu s Oidipovými synmi Eteoklom a Polyneikom. Potom ale Polyneika Eteokles z Téb vyhnal.

Polyneikos si však našiel spojencov v Argu a vrátil sa s veľkým vojskom Téby dobyť. V tejto vojne bratia potom vo vzájomnom súboji zahynuli. Téby náporu útočníkov odolali a Kreón sa tak stal samovládcom. Eteokla dal slávnostne pochovať, ale mŕtvolu Polyneika nechal pred hradbami mesta napospas supom a psom, lebo priviedol k rodným Tébam cudzie vojsko. Sestra Antigona ho však aj napriek zákazu pochovala. Kreón ju za trest nechal zaživa zamurovať do hrobky, kde spáchala samovraždu. Keď to videl Haimón, jej snúbenec, prebodol sa mečom pred očami svojho otca Kreóna. A aby nešťastia ešte nebolo dosť, v zúfalstve si zobrala život aj Kreontova manželka Eurydika. Nešťastnému Kreontovi potom neostávalo nič iné ako požiadať bohov, aby ho od utrpenia oslobodili smrťou.

Referencie
----------

1. ↑  Diodoros, *Bibliotheca historia*, 4,64,4.
2. ↑  Diodoros, *Bibliotheca historia*, 4,65,8.

Zdroje
------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
* *Tento článok je čiastočný alebo úplný preklad článku Kreón na českej Wikipédii.*
**Krijajoga** alebo **krijá joga** je prípravné štádium ako celok, ktorý zahrnuje celkovú readaptáciu tela a mysle, takže sa mimoriadne rozšíria hranice ich adaptability a vzrastie prah reaktivity. Podstatná súčasť jogovej terapie. Je to očistný a adaptačný proces.

V krijá joge sa venuje pozornosť vplyvom vonkajšieho i vnutorného prostredia na telesné a duševné pochody. Cieľom je vypestovať značnú imunitu, schopnosť klásť účinný odpor rôznym vonkajším i vnutorným škodlivým vplyvom na telo a na myseľ. Takéto posilnenie tela a mysle sa považuje za nevyhnutné, aby sa dalo dosiahnuť vyvážené správanie a pevná osobnosť, čo je cieľom každej skutočnej jogy.

V krijá joge ide o pozdvihnutie urovne zdravia a pohody na najvyšší možný stupeň. K tomu slúžia určité zásady, ktoré sa týkajú stravovania, bývania a vedomého pestovania prospešného a zdravého pozitivneho postoja k sociálnemu a individuálnemu prostrediu. Hlavným cieľom je vytvorenie vhodnej atmosféry pre výcvik vyššej jogy.

V prípade, že telo a mysel sú zanesené odpadovými produktami, odporúčajú sa navyše určité očistné procedúry zvané krijá. Toto všetko ma za cieľ uviesť do rovnováhy nielen všetky telesné orgány, ale aj telo a myseľ navzájom. Každý výcvik krijá jogy vyžaduje od človeka taký spôsob života, ktorý vedie k určitému usporiadaniu jeho psychosomatickej osobnosti. Vedie k schopnosti odolávať veľkému množstvu zmien prostredia bez toho, že by dochádzalo k poruchám v systéme reakcií. Dosahujeme to zmenami adaptability tkanív, ktoré tvoria rôzne systémy a orgány, takže pri traume nedochádza tak ľahko k funkčným poruchám alebo patologickým zmenám.

Veľký význam pri dosahovaní vyššie naznačených účinkov majú autonómne a proprioceptívne neuromuskulárne reakcie, ako aj určité zmeny v sekrécii endokrinných žliaz. Dôraz sa kladie na úpravu stravy, dýchanie a pestovanie pozitívnych postojov. Hlavným cieľom sú pozitívne zmeny v metabolizme tela ako celku. Tieto metabolické zmeny v telesných tekutinách pôsobia na rôzne systémy (žlazový, obehový, nervový, vylučovací atď.) a vedú k úplnej zmene celej osobnosti ešte skôr, než prejde k vyšším praktikám jogy.

Iné projekty
------------

Commons
* Spolupracuj na Commons Commons ponúka multimediálne súbory na tému **Krijajoga**

Externé odkazy
--------------

* FILIT – zdroj, z ktorého pôvodne čerpal tento článok.
* Mahavatár Babaji - webová stránka venovaná Babajího
**Pohanský potok** je potok v južnom Gemeri, v juhovýchodnej časti okresu Rimavská Sobota. Je to pravostranný prítok Mačacieho potoka, meria 4,3 km a je tokom VI. rádu.

Pramení v Cerovej vrchovine, v podcelku Petrovská vrchovina, severne od kóty 368,7 m na slovensko-maďarskej štátnej hranici, v nadmorskej výške približne 215 m n. m. Od prameňa tečie najprv severovýchodným smerom cez samotu Teplá dolina, oblúkom sa stáča na východ, sprava priberá prítok z oblasti Vysokej skaly a vteká do vodnej nádrže Janice. Z ľavej strany ústi do nádrže Janický potok a vodný tok pokračuje na sever. Vstupuje do Juhoslovenskej kotliny, do podcelku Rimavská kotlina, stáča sa na severovýchod a tečie v blízkosti obce Janice. Tu priberá pravostranný prítok pretekajúci obcou a severne od nej ústi v nadmorskej výške cca 164 m n. m. do Mačacieho potoka.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-07-13]. Dostupné online.
2. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-07-13]. Dostupné online.
3. ↑   *Mapový portál HIKING.SK* [online]. Denník N, [cit. 2023-07-13]. Dostupné online.

| * z
* d
* u
Vodné toky v povodí **Mačacieho potoka** |
| --- |
| *Mačací potok* → *Rimava* → *Slaná* → *Tisa* → *Dunaj* |
| Vodné toky | Dechtársky potok · Drieňovský potok · Drniansky potok · Chrámecký potok · Janický potok · Jánošov dlhý potok · Kačinský potok · **Mačací potok** · Pohanský potok · Raďas · Rehel · Tomášov potok · Včelí potok · Veľké Seky · Vŕbový jarok · Zerha |
| Vodná plocha | Vodná nádrž Hostice |
**Archedamos** (starogr. *Ἀρχέδαμος* – *Archedamos*) bol olympijský víťaz v zápasení dorastencov v roku 396 pred Kr.

Archedamos, syn Xenia z Élidy, zvíťazil na 96. olympijských hrách v zápasení dorastencov (palé paidón). V Olympii sa táto disciplína zaviedla na 37. hrách v roku 632 pred Kr. a jej prvým víťazom bol Hipposthenes zo Sparty.

Socha olympionika Archedama stála kedysi v olympijskej *Altide*. Ešte v druhom storočí si ju medzi sochami olympijských víťazov mohol prezrieť cestovateľ a spisovateľ Pausanias, ktorý uvádza: „*Ďalej je Archedamos, syn Xeniov, tiež rodom Éliďan, rovnako víťaz medzi chlapcami, a to v zápasení. Sochy týmto ľuďom, ktorých som vymenoval, vytvoril sikyónsky Alypos, žiak Naukyda z Argu"*.

Referencie a bibliografia
-------------------------

1. 1 2  Pausanias, Ernst Meyer, Peter Bol, *Reisen in Griechenland: Olympia*, str. 252
2. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 247.
3. ↑  Eusebios, *Kronika* 2,193.
4. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 429.

Pozri aj
--------

* Zoznam olympijských víťazov staroveku